open-index/open-wikipedia-markdown huggingface dataset:
เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต

**เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสต์** (พระนามเต็ม: *ลอแรน ออตโต คาร์ล อเมดิอุส ธาดิอุส มาเรีย ปิอุส แอนเดรียส์ ฟอน ฮาพส์บวร์ค-ฮาพส์บวร์ค-โลทริงเงิน*) ประสูติเมื่อวันที่ 16 ธันวาคม พ.ศ. 2498 ณ โรงพยาบาลเบลเวอแดร์ เมืองฮอยส์ เดอ ซายน์ ประเทศฝรั่งเศส เป็นพระโอรสองค์โตและพระราชบุตรองค์ที่ 2 ใน อาร์ชดยุกโรแบร์ตแห่งออสเตรีย-เอ็สเทอและอาร์ชดัชเชสมาร์เกรีตาแห่งออสเตรีย-เอ็สเทอ เป็นพระราชนัดดาในจักรพรรดิคาร์ลที่ 1 แห่งออสเตรีย ทางฝ่ายพระบิดา และเป็นพระนัดดาในเจ้าชายอเมดิโอ ดยุกที่ 3 แห่งออสตา ทางฝ่ายพระมารดา พระองค์ทรงเป็นองค์พระประมุของค์ปัจจุบันแห่งพระราชอิสริยยศ **[[อาร์ชดยุกแห่งออสเตรีย-เอ็สเทอ]]**; **Archduke of Austria-Este** และ **ดยุคแห่งโมเดนา (Duke of Modena)** หลังจากที่พระบิดาของพระองค์สิ้นพระชนม์

พระองค์ทรงอภิเษกสมรสกับเจ้าหญิงอัสตริดแห่งเบลเยียม ซึ่งเป็นพระราชธิดาเพียงพระองค์เดียวในสมเด็จพระราชาธิบดีอัลแบร์ที่ 2 และสมเด็จพระราชินีเปาลาแห่งเบลเยียม เมื่อวันที่ 22 กันยายน พ.ศ. 2527 มีพระโอรส-พระธิดารวมทั้งสิ้น 5 พระองค์ ดังนี้
* อาร์ชดยุก '''อเมเดโอ''' มารี โจเซฟ คาร์ล ปีแอร์ ฟิลลิปเป้ เปาลา Amedeo Marie Joseph Carl Pierre Philippe Paola von Habsburg-Lorraine) เจ้าชายแห่งเบลเยียม ประสูติเมื่อวันที่ 21 กุมภาพันธ์ พ.ศ. 2530
* อาร์ชดัชเชส '''มาเรีย ลอว์รา''' ซีต้า ลอว์รา ซีต้า เบียทริกซ์ เจอร์ฮาร์ด (Maria Laura Zita Beatrix Gerhard von Habsburg-Lorraine) เจ้าหญิงแห่งเบลเยียม ประสูติเมื่อวันที่ 26 สิงหาคม พ.ศ. 2531
* อาร์ชดยุก '''โจอาคิม''' คาร์ล มาเรีย นิโคเลาส์ อิสซาเบลล์ (Joachim Carl Maria Nikolaus Isabelle von Habsburg-Lorraine) เจ้าชายแห่งเบลเยียม ประสูติเมื่อวันที่ 9 ธันวาคม พ.ศ. 2534
* อาร์ชดัชเชส '''ลุยซา มาเรีย''' แอนนา มาร์ทีน พีลาร์ (Luisa Maria Anna Martine Pilar von Habsburg-Lorraine) เจ้าหญิงแห่งเบลเยียม ประสูติเมื่อวันที่ 11 ตุลาคม พ.ศ. 2538
* อาร์ชดัชเชส '''เลติเชีย มาเรีย''' นอร่า แอนนา โจคิม ซีต้า (Laetitia Maria Nora Anna Joachim Zita von Habsburg-Lorraine) เจ้าหญิงแห่งเบลเยียม ประสูติเมื่อวันที่ 23 เมษายน พ.ศ. 2546

พระองค์ทรงได้รับพระอิสริยยศเป็น **เจ้าชายแห่งเบลเยียม** เมื่อวันที่ 10 พฤศจิกายน พ.ศ. 2538 ตามพระราชกฤษฎีกา และพระราชโองการของสมเด็จพระราชาธิบดีแห่งเบลเยียม ปัจจุบัน พระองค์มีพระอิสริยยศอย่างเป็นทางการว่า **อาร์ชดยุกแห่งออสเตรีย-เอ็สเทอ และ เจ้าชายแห่งเบลเยียม**

## พระอิสริยยศ

* 16 ธันวาคม พ.ศ. 2498 – 10 พฤศจิกายน พ.ศ. 2538: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งฮังการี** (''His Imperial & Royal Highness'' Archduke Lorenz of Austria-Este and the Prince Royal of Hungary) **
* 10 พฤศจิกายน พ.ศ. 2538 – 7 กุมภาพันธ์ พ.ศ. 2539: ฮิสอิมพีเรียลและรอยัลไฮเนส อาร์ชดยุกลอแรนแห่งออสเตรีย-เอ็สเทอ และเจ้าชายแห่งเบลเยียม ** (''His Imperial and Royal Highness'' Archduke Lorenz of Austria-Este and the Prince of Belgium) **
* 7 กุมภาพันธ์ พ.ศ. 2539 – ปัจจุบัน: ฮิสอิมพีเรียลและรอยัลไฮเนส อาร์ชดยุกผู้ปกครองแห่งออสเตรีย-เอ็สเทอ ดยุคแห่งโมเดนา และเจ้าชายแห่งเบลเยียม ** (''His Imperial and Royal Highness'' The Archduke of Austria-Este, The Duke of Modena, and the Prince of Belgium) **

## ราชตระกูล

ล
ล
ล
ล
ล
ล
หมวดหมู่:เจ้าชายเบลเยียม
หมวดหมู่:เจ้าชายโบฮีเมีย
หมวดหมู่:เจ้าชายฮังการี
หมวดหมู่:ผู้อ้างสิทธิในราชบัลลังก์
เรือไวกิ้ง (เครื่องเล่น)

thumb|200px|เรือไวกิ้ง

**เรือไวกิ้ง** เป็นเครื่องเล่นชนิดหนึ่งในสวนสนุก มีลักษณะเป็นเรือคล้ายกับเรือกอนโดลาที่แกว่งไปมา ทำให้ผู้เล่นต้องรับแรงโมเมนตัมเชิงมุม ในระดับต่างๆ เรือแบบที่ผู้เล่นต้องดึงเชือกเพื่อแกว่งตัว เรียกว่าเรือ สวิง

เครื่องเล่นรุ่นแรกที่เป็นที่รู้จักได้รับการประดิษฐ์ขึ้นโดย ชาร์ลส์ อัลเบิร์ต มาร์แชลล์ จากเมืองทัลซา รัฐโอคลาโฮมา ระหว่างปี 1893 ถึง พ.ศ. 1897 เครื่องเล่นนี้เดิมเรียกว่า "คลื่นทะเล"

## หลักการทำงาน
เครื่องเล่นเรือไวกิ้งทำงานโดยอาศัยหลักการเหวี่ยงของลูกตุ้ม โดยมีล้อหรือระบบไฮดรอลิกเป็นตัวขับเคลื่อนให้เรือแกว่งขึ้นลง โดยทั่วไป เครื่องเล่นเรือไวกิ้งจะประกอบด้วยเรือที่สามารถแกว่งไปมาได้ และระบบขับเคลื่อนที่ใช้ล้อหรือระบบไฮดรอลิกในการดันเรือให้แกว่ง

## ข้อกำหนดความสูง
ข้อกำหนดความสูงสำหรับเครื่องเล่นประเภทนี้แตกต่างกันไปในแต่ละสวนสนุก ตัวอย่างเช่นที่ เฮอร์ชีพาร์ค ซึ่งมีเรือโจรสลัดไวกิ้งที่กำหนดความสูงไว้ที่ 42 นิ้ว (107 ซม.) ขึ้นไป ในขณะที่ที่ ลา รอนด์ ซึ่งมีเรือโจรสลัดไวกิัง เช่นกัน ผู้เล่นต้องมีความสูง 52 นิ้ว (132 ซม.) ขึ้นไป แนะนำว่าความสูงขั้นต่ำที่กำหนดควรอยู่ที่ 39 นิ้ว (99 ซม.) แต่สวนสนุกสามารถเพิ่มความสูงให้สูงขึ้นได้หากต้องการ

หมวดหมู่:สวนสนุก
หมวดหมู่:เรือสมมติ
รถไฟเหาะตีลังกา

[thumb|200px|รถไฟเหาะตีลังกาในสวนลูนา, [เมลเบิร์น, ออสเตรเลีย]]
**รถไฟเหาะตีลังกา** เป็นเครื่องเล่นในสวนสนุกชนิดหนึ่ง มีลักษณะเป็นรถที่เล่นไปตามรางคล้ายทางรถไฟ แต่รางจะถูกออกแบบมาเป็นพิเศษให้มีลักษณะโค้งไปมา และตีลังกา

หมวดหมู่:สวนสนุก
แคว้นโอแวร์ญ

**โอแวร์ญ** () เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นโอแวร์ญ-โรนาลป์) ตั้งอยู่บริเวณกลางประเทศฝรั่งเศสเยื้องลงมาทางทิศใต้ ทิศเหนือติดกับแคว้นซ็องทร์-วาลเดอลัวร์และแคว้นบูร์กอญ ทิศตะวันตกติดกับแคว้นลีมูแซ็ง ทิศตะวันออกติดกับแคว้นโรนาลป์ ส่วนทางทิศใต้ติดกับแคว้นมีดี-ปีเรเนและแคว้นล็องก์ด็อก-รูซียง

หมวดหมู่:ภูมิภาคทางภูมิศาสตร์ ประวัติศาสตร์ และวัฒนธรรมของฝรั่งเศส
หมวดหมู่:จังหวัดในประวัติศาสตร์ฝรั่งเศส
ประหยัด มากแสง

**ประหยัด มากแสง** (30 มกราคม พ.ศ. 2509 - ) หรือ **โปรหมาย** เป็นนักกอล์ฟชาวไทย
ปัจจุบันเล่นอยู่ในเจแปน ซีเนียร์ ทัวร์ เริ่มเล่นกอล์ฟตั้งแต่อายุ 14 ปี และเล่นอาชีพตั้งแต่ พ.ศ. 2534 และได้แชมป์มาแล้ว 48 รายการ

ประหยัดเคยร่วมการแข่งขันรายการเมเจอร์ครั้งแรกในรายการบริติชโอเพน ปี 1999 และได้รับเชิญเข้าร่วมการแข่งขัน "เดอะ มาสเตอร์ส" ยูเอสมาสเตอร์ส 2008 ที่สนามออกัสตา ระหว่างวันที่ 10-13 เมษายน พ.ศ. 2551 นับเป็นคนไทยคนที่สามที่ได้ร่วมแข่งในรายการนี้ ต่อจากสุกรี อ่อนฉ่ำ (พ.ศ. 2513-14) และธงชัย ใจดี (พ.ศ. 2549) 

ประหยัดเป็นนักกอล์ฟอาวุโสคนแรกที่สามารถคว้าแชมป์ เจแปน ซีเนียร์โอเพ่น กอล์ฟแชมเปี้ยนชิพ 3 ปีติดต่อกันได้สำเร็จ (พ.ศ. 2559-2561)

เมื่อวันที่ 8 กันยายน พ.ศ. 2562 ประหยัดสามารถคว้าแชมป์ มารุฮาน คัพ ใน เจแปน ซีเนียร์ ทัวร์ ได้เป็นสมัยที่ 3 (เคยได้แชมป์ในปี 2016 และ 2018)

## อ้างอิง

## แหล่งข้อมูลอื่น
* ประวัติจาก เอเชียนทัวร์ 

หมวดหมู่:นักกอล์ฟชาวไทย
หมวดหมู่:บุคคลจากอำเภอหัวหิน
หมวดหมู่:นักกีฬาจากจังหวัดประจวบคีรีขันธ์
มหาสมุทร บุณยรักษ์

**มหาสมุทร บุณยรักษ์**  เกิดเมื่อวันที่ 7 กุมภาพันธ์ พ.ศ. 2523 เป็นนักแสดงและนักดนตรีชาวไทย จบชั้นประถมศึกษาจากโรงเรียนกรุงเทพคริสเตียน ชั้นมัธยมศึกษาตอนต้นจากโรงเรียนประจำในประเทศอังกฤษ จบไฮสกูลจากเคมบริดจ์ และจบการศึกษาจาก London College of Printing ประเทศอังกฤษเป็นบุตรชายคนเดียวในพี่น้อง 3 คนของ พิจิตรา บุณยรัตพันธุ์ ดีไซเนอร์ และเจ้าของห้องเสื้อชื่อดัง "พิจิตรา" และบิดาชื่อ อุดมเดช บุณยรักษ์ มีผลงานการถ่ายแบบและถ่ายโฆษณา และเคยมีผลงานในมิวสิกวิดีโอของโมเดิร์นด็อก และยังเป็นนักดนตรีและนักร้องวง ซาไลว่า บาสตาร์ดส์

มีผลงานการแสดงภาพยนตร์เรื่องแรกเรื่อง *[[หมานคร]]* ผลงานของวิศิษฏ์ ศาสนเที่ยง โดยการการแสดงได้ไปเรียนการแสดงกับภัทราวดี มีชูธน และต่อมากับ *[[เดอะเลตเตอร์ เขียนเป็นส่งตาย]]*

ในปี พ.ศ. 2553 ได้ร่วมร้องในเพลง "แค่เพียงได้รู้" ของลุลา

## ผลงานการแสดง
### ภาพยนตร์
* *[[หมานคร]]* รับบทเป็น ป๊อด
* *[[เดอะเลตเตอร์ เขียนเป็นส่งตาย]]* รับบทเป็น เสรี

## อ้างอิง

หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักดนตรีชาวไทย
หมวดหมู่:สกุลบุณยรัตพันธุ์
ลามาร์คัส แอดนา ทอมป์สัน

**ลามาร์คัส แอดนา ทอมป์สัน** (อังกฤษ: *LaMarcus Adna Thompson*, 8 มีนาคม พ.ศ. 2391 - 8 พฤษภาคม พ.ศ. 2462) เป็นนักประดิษฐ์ชาวอเมริกัน ผู้ประดิษฐ์เครื่องเล่นรถไฟเหาะตีลังกา

หมวดหมู่:บุคคลที่เกิดในปี พ.ศ. 2391
หมวดหมู่:นักประดิษฐ์ชาวอเมริกัน
ภาพยนตร์ชีวประวัติ

**ภาพยนตร์ชีวประวัติ** ( หรือเรียกอย่างสั้นว่า biopic) เป็นภาพยนตร์ประเภทหนึ่งที่ได้รับความนิยมสูง ที่เล่าเรื่องชีวิตของคน มักมีโครงสร้างที่ค่อนข้างตายตัว คือเล่าตั้งแต่เกิดจนตายโดยเน้นช่วงสำคัญในชีวิตคนแต่ละประเภทแตกต่างกัน หากเป็นศิลปิน อาจเล่าถึงแรงบันดาลใจในการสร้างสรรค์ผลงาน หากเป็นกีฬา หนังอาจถ่ายทอดความกดดันในเกมแข่งขัน หรือหากเป็นนักรบ หนังก็อาจเล่าถึงช่วงเวลาที่ถือเป็นความพ่ายแพ้ที่สุดในชีวิต 

ภาพยนตร์ชีวประวัติที่มีชื่อเสียงเช่น *Edvard Munch* (พ.ศ. 2537) เล่าชีวิตของ เอ็ดเวิร์ด มุงค์ ศิลปินชาวนอร์เวย์, *American Spendor* (พ.ศ. 2546) เล่าชีวิตของ ฮาร์วีย์ เพ็กการ์ นักวาดการ์ตูน, *La Vie en Rose* (พ.ศ. 2550) เล่าชีวิตของ อีดิธ เพียฟ นักร้องชื่อดังชาวฝรั่งเศส, *Nightwatching* (พ.ศ. 2550) เล่าเรื่องของจิตรกรชาวเนเธอร์แลนด์ แรมบรังด์

## อ้างอิง
* นิตยสารไบโอสโคปฉบับที่ 74 เดือน มกราคม 2551 หน้า 50

หมวดหมู่:ภาพยนตร์
ครีบยันลอย

[right|thumb|250px|กำแพงครีบยันแบบปึกนอกหอประชุมสงฆ์ที่[มหาวิหารลิงคอล์น]]
[thumb|250px|กำแพงครีบยันแบบปึกที่[มหาวิหารบาธที่อังกฤษ 5 ใน 6 ครีบยันที่เห็นรับน้ำหนักทางเดินกลาง (nave) อันที่ 6 รับน้ำหนักแขนกางเขน (transept)]]
[thumb|250px|ครีบยันลอยที่[มหาวิหารอาเมียง]]

**ครีบยันลอย** () ในทางสถาปัตยกรรม ครีบยันลอยเป็นครีบยัน (Buttress) ประเภทหนึ่งที่มักจะใช้ในการก่อสร้างคริสต์ศาสนสถาน โดยเฉพาะกับสถาปัตยกรรมกอทิก เพื่อแบ่งรับน้ำหนักจากหลังคามาสู่ครีบยันที่กระจายออกไปเป็นระยะ ๆ ซึ่งอาจจะเป็นช่องทางเดินข้าง (aisle) คูหาสวดมนต์ หรือระเบียงนอกสิ่งก่อสร้าง ครีบยันลอยต่างกับครีบยันตรงที่จะมีลักษณะที่กางออกไปจากตัวสิ่งก่อสร้างแทนที่จะเป็นส่วนหนึ่งหรือแนบกับตัวสิ่งก่อสร้างของครีบยัน การใช้ครีบยันลอยทำให้ทุ่นการรับน้ำหนักหรือแรงกดดันกำแพงที่แต่เดิมต้องรับน้ำหนักและความกดดันทั้งหมด จึงทำให้สามารถทำหน้าต่างได้กว้างขึ้นได้ ซึ่งถ้าทำเช่นนั้นโดยไม่มีครีบยันลอยก็จะทำให้กำแพงไม่แข็งแรง

จุดประสงค์ของครีบยันลอยก็เพื่อช่วยลดน้ำหนักกดดันของกำแพงทางเดินกลาง แรงกดดันและน้ำหนักส่วนใหญ่จะอยู่ส่วนบนของครีบยันฉะนั้นเมื่อทำครีบยันเป็นครึ่งซุ้มโค้งก็ทำให้สามารถรับน้ำหนักได้เท่า ๆ กับครีบยันที่ตัน นอกจากนั้นยังทำให้ครีบยันเบาขึ้นและราคาถูกกว่าที่จะสร้าง ฉะนั้นกำแพงจึง “บิน” (flying) ออกไปจากสิ่งก่อสร้างแทนที่จะเป็นกำแพงทึบ จึงทำให้เรียกกันว่า “ครีบยันลอย”

วิธีการก่อสร้างที่ใช้ครีบยันมีมาตั้งแต่สมัยสถาปัตยกรรมโรมันและต้นโรมาเนสก์แต่สถาปนิกมักจะพรางครีบยันโดยการซ่อนไว้ใต้หลังคา เมื่อมาถึงคริสต์ศตวรรษที่ 12 สถาปนิกเมื่อมีการวิวัฒนาการการสร้างครีบยันลอยกันขึ้น นอกจากสถาปนิกจะเห็นถึงความสำคัญของครีบยันที่ใช้แล้ว ก็ยังหันมาเน้นการใช้ครีบยันเป็นสิ่งตกแต่งสิ่งก่อสร้างเช่นที่มหาวิหารชาทร์ มหาวิหารเลอม็อง (Le Mans Cathedral) มหาวิหารโบแว (Beauvais Cathedral) มหาวิหารแร็งส์ และมหาวิหารน็อทร์-ดามแห่งปารีสเอง

บางครั้งเมื่อเพดานสูงมากๆ สถาปนิกก็อาจจะใช้ครีบยันลอยซ้อนกันสองชั้นหรือบางครั้งการจ่ายน้ำหนักก็จะกระจายออกไปกับครีบยันสามสี่อัน ตามปกติแล้วน้ำหนักของครีบยันก็จะเพิ่มน้ำให้กับตัวอาคารพอสมควร ฉะนั้นครีบยันจึงกลายเป็นส่วนหนึ่งของสิ่งก่อสร้างที่สำคัญ การใช้ครีบยันดิ่งเป็นระยะ ๆ ทำให้เพิ่มการรับน้ำหนักและแรงกดทับได้ดีขึ้นกว่าที่จะสร้างตลอดแนวกำแพง ครีบยันดิ่งที่ใช้ในการก่อสร้างมหาวิหารลิงคอล์น แอบบีเวสต์มินสเตอร์อยู่ภายนอกหอประชุมสงฆ์ ครีบยันดิ่งมักจะใช้ยอดแหลม (pinnacle) เหนือครีบยันในการสร้างแรงต่อต้านการรับน้ำหนักของสิ่งก่อสร้างเพิ่มขึ้น

วิธีการก่อสร้างนี้ถูกนำไปใช้โดยสถาปนิกชาวแคนาดาวิลเลียม พี แอนเดอร์สันในการสร้างประภาคารเมื่อต้นคริสต์ศตวรรษที่ 20

## อ้างอิง

## ข้อมูลเพิ่มเติม
* แผนผังมหาวิหาร
* มหาวิหาร
* สถาปัตยกรรมการก่อสร้างมหาวิหารในยุโรปตะวันตก
* สถาปัตยกรรมโรมาเนสก์
* สถาปัตยกรรมกอธิค

หมวดหมู่:สถาปัตยกรรมคริสต์ศาสนสถาน
หมวดหมู่:สถาปัตยกรรมตะวันตก
หมวดหมู่:สถาปัตยกรรมกอทิก
รายชื่อธงในประเทศออสเตรเลีย

ภาพธงในหน้านี้ เป็นธงที่มีการใช้และเคยใช้ในประเทศ**[[ออสเตรเลีย]]**

## ธงสหพันธ์
### ธงชาติ

* แบบธงที่ชนะการประกวด โดยเมลเบิร์นเฮอร์รอล ค.ศ. 1900 - 1901

* ธงที่ได้รับเลือกจากการประกวดแบบธง ค.ศ. 1901 - 1903

* แบบธงรับรองอย่างเป็นทางการ โดย สมเด็จพระเจ้าเอ็ดเวิร์ดที่ 7

* ตั้งแต่ ค.ศ. 1909

### ธงพระอิสริยยศ และ ธงประจำตำแหน่ง

* ธงประจำพระอิสริยยศพระมหากษัตริย์แห่งออสเตรเลีย ในพระราชพิธีราชาภิเษก

* ธงประจำพระอิสริยยศ ประจำพระองค์

* ผู้สำเร็จราชการแห่งออสเตรเลีย

## ธงตำแหน่งราชการ
### ธงประจำตำแหน่ง[[นายกรัฐมนตรีแห่งออสเตรเลีย|นายกรัฐมนตรี]]

### ธงประจำตำแหน่งผู้ว่าการรัฐ

## ธงกีฬา
* ออสตราเลเชียในโอลิมปิก

* คณะกรรมการโอลิมปิกออสเตรเลีย

* คณะกรรมการพาราลิมปิกออสเตรเลีย

## ธงแสดงสัญชาติ
* หน่วยบริการประภาคารแห่งเครือจักรภพ

* ธงอากาศยานพลเรือน

## ธงทหาร
### กองบัญชาการทหารสูงสุด

### กองทัพบก
* ธงแสดงสัญชาติ

* ธงประจำเหล่ารบของกองทัพบก
: กรมทหารราบออสเตรเลีย

: 

:

### กองทัพเรือ

### กองทัพอากาศ
* ธงแสดงสัญชาติ

* ธงชัยเฉลิมพลกองทัพอากาศ

### ธงหมายยศ
* กระทรวงกลาโหม
; ผู้บังคับบัญชาระดับสูง

; เสนาธิการทหาร

* กองทัพบกออสเตรเลีย
; ผู้บังคับบัญชาระดับสูง

; ธงหมายยศผู้บัญชาการ

; ธงหมายยศผู้บัญชาการหน่วยกำลังรบ

* ราชนาวีออสเตรเลีย

* กองทัพอากาศออสเตรเลีย 
; ผู้บังคับบัญชาระดับสูง

  
; ทหารชั้นนายพล

## ธงกองกำลังกึ่งทหาร
### ตำรวจ

### เจ้าพนักงานศุลกากร

### หน่วยฉุกเฉิน และ บรรเทาสาธารณภัย

## ธงรัฐและดินแดนในอาณัติ

## ธงประจำเมือง

## ธงของดินแดนในอาณัติที่อยู่นอกเกาะออสเตรเลีย

## ธงชนกลุ่มน้อยในออสเตรเลีย
* ชนเผ่าอะบอริจิน

; ธงแสดงสัญชาติ

* ชนกลุ่มน้อยอื่นๆ

## ธงในอดีต

ออสเตรเลีย
นิวอิงแลนด์ เพเทรียตส์

**นิวอิงแลนด์ เพเทรียตส์** () เป็นทีมอเมริกันฟุตบอลของสหรัฐอเมริกา ปัจจุบันแข่งขันอยู่ในอเมริกันฟุตบอลคอนเฟอร์เรนซ์ ในดิวิชันตะวันออก ภายในลีกเอ็นเอฟแอล ชื่อเดิมของเปลี่ยนจาก "บอสตัน เพเทรียตส์" ที่ใช้ในช่วงก่อตั้งทีมจนกระทั่งปี พ.ศ. 2513 (1970) ทีมได้ย้ายสนามเหย้ามาเล่นที่เมือง ฟอกซ์โบโร 

เพเทรียตส์ชนะการแข่งขันซูเปอร์โบวล์ 5 ครั้ง ชนะเลิศในคอนเฟอร์เรนซ์ทั้งหมด 9 ครั้ง และชนะเลิศในดิวิชันตะวันออก ทั้งหมด 16 ครั้ง 

ชื่อนิวอิงแลนด์มาจากเขตนิวอิงแลนด์ของทีมที่ตั้งอยู่ โดยชื่อเล่นของทีมคือ "แพท" ซึ่งเป็นชื่อของสัญลักษณ์ทหารประจำทีม จากชื่อเต็มว่า "แพท เพเทรียตส์" (Pat Patriots)

## ผลงาน
* ซูเปอร์โบวล์ ชนะเลิศ 5 ครั้ง - ในฤดูกาล 2001 (XXXVI), 2003 (XXXVIII), 2004 (XXXIX), 2014 (XLIX), 2016 (LI)
* เอเอฟซีคอนเฟอร์เรนซ์ ชนะเลิศ 9 ครั้ง - ในฤดูกาล  1985, 1996, 2001, 2003, 2004, 2007, 2011, 2014
* เอเอฟซีดิวิชันตะวันออก ชนะเลิศ 16 ครั้ง - ในฤดูกาล 1978, 1986, 1996, 1997, 2001, 2003, 2004, 2005, 2006, 2007, 2009, 2010, 2011, 2012, 2013, 2014

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ทีมอเมริกันฟุตบอลในสหรัฐอเมริกา
หมวดหมู่:รัฐแมสซาชูเซตส์
หมวดหมู่:สโมสรกีฬาที่ก่อตั้งในปี พ.ศ. 2502
หมวดหมู่:เอ็นเอฟแอล
หมวดหมู่:ทีมของเนชันแนลฟุตบอลลีก
ไฟร์ฟอกซ์ (ภาพยนตร์)

**Firefox** (ชื่อไทย: *แผนจารกรรมมิก 31*) เป็นภาพยนตร์ที่ออกฉายในปี พ.ศ. 2525 อำนวยการสร้าง, กำกับ และแสดงนำโดยคลินต์ อีสต์วูด จากหนังสือนิยายของ เครก โทมัส ที่ตีพิมพ์ในปี พ.ศ. 2521

ในภาพยนตร์ ไฟร์ฟอกซ์ เป็นชื่อเรียกขานของนาโตสำหรับ **มิก-31** เครื่องบินขับไล่รุ่นใหม่ของโซเวียตที่มีสมรรถนะสูง สามารถบินได้ด้วยความเร็ว 6 มัค, เรดาร์จับภาพไม่ได้ และระบบอาวุธที่บังคับด้วยสมองโดยการคิด   ขณะที่ในความเป็นจริง เครื่องบินขับไล่มิโคยัน-กูเรวิชค์ มิก-31ของโซเวียต มีรหัสเรียกขานของนาโตว่า "ฟอกซ์ฮาวด์" (*Foxhound*) พัฒนามาจากเครื่องบินมิโคยัน-กูเรวิชค์ มิก-25 "ฟอกซ์แบท" (*Foxbat*)

คลินต์ อีสต์วูด รับบทเป็นอดีตนักบินในสงครามเวียดนามที่สามารถพูดภาษารัสเซียได้ ต้องลักลอบโจรกรรมเครื่องบินต้นแบบลำหนึ่งจากฐานทัพโซเวียต กลับไปสหรัฐอเมริกา และต้องต่อสู้กับเครื่องบินต้นแบบอีกลำหนึ่งที่ขับโดยสายลับเคจีบี ในภาพยนตร์นักบินต้องคิดเป็นภาษารัสเซีย เพื่อบังคับระบบอาวุธของเครื่องบินได้

ภาพยนตร์ถ่ายทำที่เวียนนา ออสเตรีย ในขณะนั้นความสัมพันธ์ระหว่างประเทศของสหรัฐอเมริกา และโซเวียต อยู่ในภาวะตึงเครียดเนื่องจากสงครามเย็น 

## แหล่งข้อมูลอื่น
* 
* http://www.thinkinrussian.org/ 


ภาพ:MiG-31 Firefox.jpg|มิก 31 "ไฟร์ฟอกซ์" ในภาพยนตร์
ภาพ:Right side view of a Soviet MiG-31 Foxhound.jpg|มิโคยัน-กูเรวิชค์ มิก-31 "ฟอกซ์ฮาวด์"
ภาพ:MiG-31 Foxhound aircraft armed with AA-9 missiles in flight.jpg|มิโคยัน-กูเรวิชค์ มิก-31 "ฟอกซ์ฮาวด์"


หมวดหมู่:ภาพยนตร์ที่ออกฉายในปี พ.ศ. 2525
หมวดหมู่:ภาพยนตร์อเมริกัน
หมวดหมู่:ภาพยนตร์โลดโผน
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในกรีนแลนด์
หมวดหมู่:ภาพยนตร์ที่กำกับโดย คลินต์ อีสต์วูด
หมวดหมู่:ภาพยนตร์การบิน
หมวดหมู่:เกมตู้ขนาดใหญ่
หมวดหมู่:ภาพยนตร์เกี่ยวกับกองทัพอากาศสหรัฐ
ปลาราฟิโอดอน

**ปลาราฟิโอดอน** () ​เป็นปลาน้ำจืดชนิดหนึ่งอยู่ในวงศ์ปลาฟันสุนัข (Cynodontidae) ในอันดับปลาคาราซิน (Characiformes) มีรูปร่างภายนอกเหมือนปลาฝักพร้า (*Macrochirichthys macrochirus*) มาก ซึ่งเป็นปลาคนละวงศ์ และคนละอันดับ และเป็นปลาที่พบกันคนละทวีปด้วย ซึ่งเป็นผลของการวิวัฒนาการเข้าหากัน เว้นแต่ปลาราฟิโอดอนจะมีครีบไขมัน ซึ่งปลาฝักพร้าไม่มี แต่มีพฤติกรรมที่คล้ายคลึงกัน มีลักษณะลำตัวยาวและแบนข้างมาก ท้องเป็นสันแคบ ตาโต ปากกว้างเฉียงขึ้นด้านบน ลำตัวสีเงินแวววาว ครีบใส ครีบอกใหญ่และยาวแหลม ครีบท้องและครีบหลังเล็ก แต่ครีบก้นมีฐานครีบยาว ครีบหางเล็กและไม่แยกเป็นสองแฉก มีครีบไขมัน ภายในปากจะเห็นฟันเป็นซี่ ๆ แหลมคมจำนวนมาก

เป็นปลาเพียงชนิดเดียวที่อยู่ในสกุล *Rhaphiodon* (โดย *Rhaphiodon* มาจากภาษากรีกคำว่า *rhaphis* (ραφής) หมายถึง "เข็ม", *odous* (οδούς) หมายถึง "ฟัน" และ *vulpinus* เป็นภาษาละตินหมายถึง "หมาจิ้งจอก") มีพฤติกรรมนิยมอยู่รวมเป็นฝูง ออกล่าเหยื่อเป็นปลาขนาดเล็กบริเวณผิวน้ำ ขนาดเมื่อโตเต็มที่ประมาณ 70 เซนติเมตร

พบในแม่น้ำอเมซอนและลำน้ำสาขา ในเปรู, ปารากวัย, อุรุกวัย และกายอานา มีชื่อเรียกกันในท้องถิ่นว่า **เบียอาร่า** (Biara)

ใช้เป็นปลาบริโภคในท้องถิ่นและตกเป็นเกมกีฬา  นิยมเลี้ยงเป็นปลาสวยงามราคาแพง โดยถูกนำเข้ามาจำหน่ายพร้อมกับปลาสคอมบิรอยด์ (*Hydrolycus scomberoides*) ซึ่งพฤติกรรมในตู้เลี้ยงพบว่า มีนิสัยขี้ตกใจมาก

## ดูเพิ่ม
* ปลาฝักพร้า

## อ้างอิง

## แหล่งข้อมูลอื่น
* รูปและข้อมูลปลาราฟิโอดอน

ราฟิโอดอน
วงศ์ปลาฟันสุนัข
ราฟิโอดอน
ราฟิโอดอน
หมวดหมู่:ปลาชนิดเดียว
คณะฟรันซิสกัน

**คณะฟรันซิสกัน** () บางแห่งเรียกว่า**คณะฟรังซิสกัน** เป็นกลุ่มคณะนักบวชคาทอลิกที่นักบุญฟรังซิสแห่งอัสซีซีได้ก่อตั้งขึ้น นอกจากในคริสตจักรโรมันคาทอลิกแล้วยังมีคณะฟรันซิสกันในคริสตจักรคาทอลิกเก่า นิกายแองกลิคัน และประชาคมฟรังซิสกันสากล (ecumenical Franciscan communities) ด้วย

กลุ่มที่โดดเด่นที่สุดคือ**คณะภราดาน้อย** (Order of Friars Minor) หรือที่รู้จักกันในนามคณะฟรันซิสกัน ซึ่งได้ชื่อนี้เพราะไฟรเออร์ในคณะถือวัตรปฏิบัติตามแบบที่นักบุญฟรังซิสแห่งอัสซีซีได้วางแนวทางและก่อตั้งคณะไว้ มีลักษณะเป็นคณะนักบวชภิกขาจาร คณะฟรันซิสกันยังประกอบด้วยคณะย่อย 3 คณะ โดยแต่ละคณะมีการปกครองตนเองเป็นอิสระต่อกัน ได้แก่ **คณะผู้ถือวินัย** (Observants) เรียกอีกชื่อว่า**คณะภราดาน้อย** คณะภราดาน้อยกาปูชิน และคณะภราดาน้อยคอนเวนชวล ทุกคณะยึดถือวินัยของนักบุญฟรังซิสเป็นวินัยประจำคณะ

## ลำดับชั้น
คณะฟรันซิสกัน แบ่งออกเป็น 3 ชั้น ดังนี้
* **คณะชั้นหนึ่ง** เป็นคณะนักบวชภิกขาจาร สมาชิกเป็นไฟรเออร์ มี 3 คณะ ได้แก่ คณะภราดาน้อย คณะภราดาน้อยคอนเวนชวล และคณะภราดาน้อยกาปูชิน 
* **คณะชั้นสอง** เป็นคณะนักบวชอารามิก สมาชิกเป็นนักพรตหญิง เช่น คณะกลาริส คณะกลาริสคอเลตติน คณะกลาริสกาปูชิน เป็นต้น
* **คณะชั้นสาม** เรียกว่าคณะชั้นสามของนักบุญฟรังซิส มีหลายคณะ กระจายอยู่ในหลายประเทศทั่วโลก

## สมาชิกที่มีชื่อเสียง
; ไฟรเออร์
* นักบุญฟรังซิสแห่งอัสซีซี
* นักบุญแอนโทนีแห่งปาดัว
* นักบุญโบนาเวนตูรา
* นักบุญแบร์นาร์ดีโนแห่งซีเอนา
* นักบุญโจวันนีแห่งกาเปสตราโน
* นักบุญโลเรนโซแห่งบรินดีซี
* นักบุญแมกซิมิเลียน คอลบี
* บุญราศีดันส์ สกอตัส

; นักพรตหญิง
* นักบุญกลาราแห่งอัสซีซี
* นักบุญกาเตรีนาแห่งโบโลญญา

; สมาชิกคณะชั้นสาม
* นักบุญบริจิตแห่งสวีเดน
* นักบุญเอลิซาเบธแห่งฮังการี
* นักบุญอีซาเบลแห่งอารากอน สมเด็จพระราชินีแห่งโปรตุเกส
* นักบุญพระเจ้าเฟร์นันโดที่ 3 แห่งกัสติยา
* นักบุญกอร์ราโดแห่งปีอาเชนซา
* นักบุญอันเจลา เมรีชี
* นักบุญทอมัส มอร์

; พระสันตะปาปา
* สมเด็จพระสันตะปาปาเคลเมนต์ที่ 14
* สมเด็จพระสันตะปาปานิโคลัสที่ 4
* สมเด็จพระสันตะปาปาซิกซ์ตุสที่ 4
* สมเด็จพระสันตะปาปาซิกซ์ตุสที่ 5

## อ้างอิง


หมวดหมู่:ก่อตั้งในปี พ.ศ. 1752
รายชื่อธงในประเทศกานา

ต่อไปนี้เป็น **รายชื่อธงในประเทศกานา** () โดยจำแนกออกเป็นประเภทลักษณะการใช้งานต่าง ๆ ดังต่อไปนี้

## ธงชาติ

## ธงประธานาธิบดี

## ธงพลเรือน

## ธงทหาร

## ธงในอดีต
### อาณานิคมสหราชอาณาจักร

### ธงผู้ว่าการ

### สหรัฐแอฟริกา

## อ้างอิง

## แหล่งข้อมูลอื่น

* ธงชาติกานา (FOTW)

กานา
การเผยแผ่ศาสนาพุทธในสหราชอาณาจักร

**การเผยแผ่ศาสนาพุทธในสหราชอาณาจักร** พระพุทธศาสนาเริ่มเผยแผ่เข้าสู่ประเทศอังกฤษ เมื่อประมาณ พ.ศ. 2393 โดยนายสเปนเซอร์ อาร์คี ได้พิมพ์หนังสือศาสนจักรแห่งบูรพาทิศออกเผยแพร่ แต่ไม่มีผู้สนใจมากนัก จนกระทั่ง เซอร์เอดวินด์ อาโนลด์ ได้เขียนหนังสือ ประทีปแห่งเอเชียขึ้น และได้พิมพ์เผยแพร่ใน พ.ศ. 2422 ก็ได้รับความสนใจจากชาวอังกฤษอย่างกว้างขวาง ทำให้ชาวอังกฤษเริ่มหันมาเลื่อมใสศรัทธาในพระพุทธศาสนามากขึ้น พ.ศ. 2424 ศาสตรจารย์ ที ดับเบิลยู ริส เดวิดส์ ได้จัดตั้ง สมาคมบาลีปกรณ์ ขึ้น โดยมีวัตถุประสงค์เพื่อจัดพิมพ์พระไตรปิฎกเป็นภาษาอังกฤษออกเผยแพร่

ใน พ.ศ. 2450 มีการจัดตั้งพุทธสมาคมแห่งเกรตบริเตนและไอร์แลนด์ขึ้นในกรุงลอนดอน พร้อมกับพิมพ์วารสาร พุทธศาสตร์ปริทัศน์ ออกเผยแพร่นอกจากนี้ได้มีการจัดตั้งวิหารทางพระพุทธศาสนาขึ้นหลายแห่งในประเทศอังกฤษ เช่น พุทธวิหารลอนดอน ของประเทศศรีลังกา วัดไทย ของมูลนิธิสงฆ์อังกฤษที่ถนนอัมสตรีท กรุงลอนดอน และวัดพุทธประทีปของประเทศไทย ซึ่งตั้งอยู่ในกรุงลอนดอน เป็นต้น      

## พระพุทธศาสนาในประเทศอังกฤษในปัจจุบัน

ในปัจจุบัน มีชาวอังกฤษหันมานับถือพระพุทธศาสนาเพิ่มขึ้นเรื่อยๆ จากรายงานในวารสารทางสายกลางของพุทธสมาคมลอนดอน ระบุว่า มีสมมาคมองค์กรต่างๆ ที่เกี่ยวข้องกับพระพุทธศาสนาจัดตั้งอยู่ในประเทศอังกฤษประมาณ 30 แห่ง เพื่อเผยแผ่พระพุทธศาสนาในหมู่ชนชาวอังกฤษ จึงกล่าวได้ว่า พระพุทธศาสนาในประเทศอังกฤษค่อยๆ เป็นปึกแผ่นมั่นคงและก้าวหน้าไปโดยลำดับ

นอกจากนี้ประเทศอังกฤษยังมีความสัมพันธ์กับชาวพุทธในประเทศไทยโดยประธานสังฆสมาคม แห่งประเทศอังกฤษ ได้ทำหนังสือผ่านสถานเอกอัครราชทูตไทย ประจำกรุงลอนดอนขอเชิญผู้แทนสงฆ์ไทยพร้อมด้วยอธิบดีกรมการศาสนา เดินทางไปประเทศอังกฤษเพื่อทำการเผยแผ่พระพุทธศาสนาและจัดหลักสูตรการศึกษาธรรม ซึ่งเรื่องนี้ได้รับการอนุมัติให้ดำเนินการจาก ฯพณฯ นายกรัฐมนตรี เมื่อ พ.ศ. 2507 กรมการศาสนาจึงได้ส่งคณะธรรมทูตออกเดินทางไปยังประเทศอังกฤษ และต่อมาได้มีการสร้างวัดไทย และตั้งมูลนิธิพุทธศาสนาขึ้น ณ กรุงลอนดอน วัดไทยวัดแรกคือ วัดพุทธปทีป มีพระสงฆ์ไทยอยู่จำพรรษา และประกอบศาสนกิจ มีชาวพุทธที่เป็นทั้งชาวไทย และชาติอื่นๆ ที่อยู่ในประเทศอังกฤษ มาประกอบกิจกรรมที่วัดไทยอยู่เสมอ เป็นจำนวนมาก ต่อมาก็มีวัดไทยตั้งขึ้นอีกหลายวัด เช่น วัดพุทธปทีป, วัดสังฆทาน, วัดป่าจิตตวิเวก, วัดป่าสันติธรรม, วัดพุทธวิหาร

## รายชื่อวัดไทยในอังกฤษ
แบ่งเป็นวัดมหานิกาย 4 วัดและวัดพุทธของชาวต่างชาติอีก 5 วัด

;วัดมหานิกาย
* วัดพุทธประทีป
* วัดสังฆทาน
* วัดพุทธวิหาร แอสตัน
* วัดศรีรัตนาราม แมนเชสเตอร์
*วัดพระสิงห์ ยูเค

;วัดพุทธของชาวต่างชาติ
* วัดพุทธวิหาร
* วัดอมราวดี
* วัดป่าจิตตวิเวก
* วัดรัตนคีรี
* วัดป่าสันติธรรม

## อ้างอิง

* http://www.geocities.com/sakyaputto/mbuddhism1.htm 
* http://www.dhammathai.org/watthai/world/england.php

หมวดหมู่:ประวัติศาสตร์ศาสนาพุทธ
หมวดหมู่:สหราชอาณาจักร
ศาสนาพุทธในสหรัฐ

## พระพุทธศาสนาในสหรัฐอเมริกาในปัจจุบัน
ประเทศสหรัฐอเมริกานับว่ามีกิจกรรมต่างๆ ที่เกี่ยวข้องกับพระพุทธศาสนาแพร่หลายและกว้างขวางที่สุด ที่เป็นเช่นนี้เพราะมีชาวไทยและชาวเอเชียที่นับถือพระพุทธศาสนาอยู่กระจัดกระจายตามรัฐต่าง ๆ ในสหรัฐอเมริกาเป็นจำนวนมากไม่ต่ำกว่า 600,000 คน ส่วนใหญ่เป็นชาวเอเชียที่ตั้งถิ่นฐานอยู่ในสหรัฐอเมริกา โดยเฉพาะคนไทยที่อยู่กันหนาแน่ในบางเมือง เช่น ลอสแอนเจลิส ซานฟรานซิสโก ชิคาโก เป็นต้น ก็ได้ร่วมกันจัดตั้งวัดไทยขึ้นในชุมชนของตน เพื่อประกอบพิธีกรรมทางศาสนาและเป็นแหล่งที่ใช้พบปะสังสรรค์กันระหว่างชาวพุทธ วัดไทยในสหรัฐอเมริกาจึงมีกระจัดกระจายอยู่ตามรัฐต่างๆ เป็นอันมาก ซึ่งมีบทบาทนอกเหนือจากศาสนากิจแล้ว ยังเผยแพร่วัฒนธรรมประเพณีของไทยไปด้วย ได้แก่ การเปิดโรงเรียนพระพุทธศาสนาวันอาทิตย์และภาคฤดูร้อนให้เด็ก ๆ  ลูกหลานไทยที่เกิดเติบโตในสหรัฐอเมริกาได้เรียนรู้พระพุทธศาสนา ภาษาไทย ที่มีความสนใจในพระพุทธศาสนาเข้ามาศึกษาพระพุทธศาสนา และวัฒนธรรมไทยด้วย

## รายชื่อวัดไทยในสหรัฐอเมริกา
* วัดป่าอภัยคีรี
* วัดวอชิงตันพุทธวนาราม
* วัดพุทธวิปัสสนา เมืองลองบีช
* วัดใหม่สามัคคีธรรม
* วัดพรหมคุณาราม
* วัดไทยลอสแอนเจลิส
* วัดนวมินทรราชูทิศ
* วัดพุทธไทยถาวรวนาราม

## อ้างอิง

* http://www.dhammathai.org/watthai/watthaiworld.php

## แหล่งข้อมูลอื่น
* List of Buddhist organizations, centers and groups in U.S.A.
* ''Buddhism — The American Experience'', Chapter 1  by Charles Prebish (first chapter is available without charge, complete book must be ordered)
* American Buddhist Net: Buddhist News & Forums
* Surveying the Buddhist Landscape  , article by Charles Prebish, from Shambhala Sun
* Global Buddhism: Developmental Periods, Regional Histories, and a New Analytical Perspective  , article by Martin Baumann
* Buddhism Comes to Main Street , article by Jan Nattier on UrbanDharma.org
* Buddhist Studies and its Impact on Buddhism in Western Societies, article by Max Deeg
* Archives of American Tibetan Buddhist scholar Alexander Berzin
* Review  of Tweed, Thomas A. *The American Encounter with Buddhism, 1844-1912*. Reviewed by J. I. Bakker
* Buddhism evolves as followers multiply , article from the *Poughkeepsie Journal*, April 23, 2004
* Shin Buddhism in the American Context , article by Dr. Alfred Bloom
* Chronology of the lives of important persons in the history of Zen in America , from Terebess Online
* A chronology of Theravada Buddhism, from accesstoinsight.org
* Garden State Sangha: Buddhist Organizations in New Jersey USA
*  Buddhist organizations in North Carolina 
* Timeline of Buddhist history and related events , from awakening.to
* ''Tricycle: The Buddhist Review'', an independent voice of dharma in the West
* The New Georgia Encyclopedia: Buddhism in the U.S.
* Florida Buddhism  - Theravada lineage in Florida

หมวดหมู่:ประวัติศาสตร์ศาสนาพุทธ
หมวดหมู่:สหรัฐ
หมวดหมู่:ศาสนาพุทธในสหรัฐ
โรงเรียนโชตินันต์

**โรงเรียนโชตินันต์** ตั้งอยู่เลขที่ 46/3 หมู่ 2 ถนนแสงชูโต ตำบลท่าล้อ อำเภอท่าม่วง จังหวัดกาญจนบุรี มีเนื้อที่ประมาณ 4 ไร่เศษ ด้านหน้าติดถนนแสงชูโต ด้านหลังติดคลองชลประทาน และอยู่ในเขตชุมชนที่ประกอบอาชีพเกษตรกรรม การปลูกผัก การเลี้ยงสัตว์ และแหล่งสร้างสรรค์งานภูมิปัญญาท้องถิ่น

โรงเรียนโชตินันต์ เป็นโรงเรียนในสังกัดสำนักงานคณะกรรมการการศึกษาเอกชน (สช) กระทรวงศึกษาธิการ เปิดดำเนินการตั้งแต่วันที่ 16 พฤษภาคม พ.ศ. 2529 ด้วยอาคารเรียน 2 หลัง คือ อาคารก่อนวัยเรียน และอาคารของนักเรียนชั้นอนุบาล 1-3 จัดการเรียนการสอนเพื่อพัฒนาเด็กโดยเน้นผู้เรียนเป็นสำคัญ ให้ผู้เรียนได้เรียนรู้จากประสบการณ์ตรงผ่านกระบวนการเล่น ในปี พ.ศ. 2530 ทางโรงเรียนได้จัดขยายชั้นเรียนจากระดับชั้นอนุบาลถึงประถมศึกษาปีที่ 6 จัดซื้อที่ดินเพิ่มขึ้น 2 ไร่ 1 งาน รวมเป็นที่ดินของโรงเรียน 6 ไร่ 3 งาน และอนุญาตให้จัดสร้างอาคารคอนกรีตเสริมเหล็กสูง 3 ชั้น จำนวน 10 ห้องเรียน และขออนุญาตเปิดใช้เป็นอาคารเรียนของนักเรียนระดับชั้นประถมศึกษาตั้งแต่ปี พ.ศ. 2530 เป็นต้นมา โดยจัดให้มีการเรียนการสอนตามหลักสูตรกระทรวงศึกษาธิการ ภายใต้คำขวัญที่ว่า "ศึกษาดี ความรู้เด่น เน้นคุณธรรม" เป็นหลักในการร่วมจัดกระบวนการเรียนการสอน เพื่อช่วยพัฒนาให้นักเรียนมีประสิทธิภาพในการเรียนอย่างเต็มความสามารถ

ในปี พ.ศ. 2531 ทางโรงเรียนดำเนินการก่อสร้างอาคารโภชนาการ ห้องปฏิบัติการทางภาษา (SOUND LAB) ห้องสมุดและห้องคอมพิวเตอร์ (COMPUTER) เพื่อใช้ในการส่งเสริมให้การเรียนการสอนมีคุณภาพมากยิ่งขึ้น โรงเรียนโชตินันต์มาจากคำว่า โชติ หมายถึง ความรุ่งเรือง ความสว่าง อนันต์ หมายถึง ตลอดกาล ไม่สิ้นสุด เมื่อรวมกันเป็น โชตินันต์ จึงมีความหมายว่า ความรุ่งเรืองตลอดกาล หรือความสว่างโชติช่วงตลอดกาล ซึ่งความหมายของความรุ่งเรืองตลอดกาล หมายถึง ความรู้ทางการศึกษาที่ทางโรงเรียนเป็นผู้มอบให้แก่นักเรียนติดตัวไป ความรู้นี้เปรียบเสมือนแสงสว่างที่จะนำทางชีวิตของนักเรียนไปสู่สิ่งที่ดีงาม สู่ความเจริญรุ่งเรือง เป็นสมบัติติดตัวไปตลอดไม่มีการสูญหาย ไม่มีสิ้นสุด ผู้ตั้งชื่อโรงเรียนให้ได้แก่ สมเด็จพระมหาธีรราม เจ้าอาวาสวัดปทุมคงคาราม ซึ่งท่านเป็นที่เคารพนับถือของผู้ก่อตั้งโรงเรียนเป็นผู้ตั้งให้
อาคารเรียน หลังที่ 2 อาคารเรียนในระดับชั้นประถมศึกษา เป็นอาคาร 3 ชั้น ประกอบด้วย
* ชั้นที่ 1 เป็นห้องสมุด ห้องพละ ห้องศิลปะ ห้องศูนย์คณิตศาสตร์ ห้องการงานพื้นฐานอาชีพ ห้องสื่อการเรียนการสอน ห้องนาฏศิลป์
* ชั้นที่ 2 เป็นห้องปฏิบัติการวิทยาศาสตร์ ห้องพุทธศาสนา ห้องเรียนจำนวน 4 ห้อง
* ชั้นที่ 3 เป็นห้องพักครู ห้องเรียนจำนวน 2 ห้อง

โรงเรียนโชตินันต์ปิดกิจการเมื่อวันที่ 5 มีนาคม พ.ศ. 2554

หมวดหมู่:โรงเรียนในจังหวัดกาญจนบุรี
หมวดหมู่:โรงเรียนที่ปิดกิจการในประเทศไทย
หมวดหมู่:โรงเรียนที่ก่อตั้งในปี พ.ศ. 2529
โรงเรียน
หมวดหมู่:โรงเรียนที่ปิดกิจการในปี พ.ศ. 2554
โรงเรียน
หมวดหมู่:โรงเรียนในอำเภอท่าม่วง
พระเศวตวชิรพาห

**พระเศวตวชิรพาหฯ** เป็นช้างเผือกประจำรัชกาลพระบาทสมเด็จพระมงกุฎเกล้าเจ้าอยู่หัว

พระเศวตวชิรพาหฯ เป็นช้างพลายป่า เกิดที่จังหวัดพิจิตร  พระยาเพ็ชรพิไลยศรีสวัสดิ์ เป็นผู้คล้องได้ และน้อมเกล้าน้อมกระหม่อมถวายเมื่อ พ.ศ. 2454  พระบาทสมเด็จพระมงกุฎเกล้าเจ้าอยู่หัวโปรดเกล้าโปรดกระหม่อมให้ประกอบพระราชพิธีสมโภชขึ้นระวาง ณ มณฑลพระราชพิธี สวนมิสกวัน พระราชทานนามว่า 

พระเศวตวชิรพาหฯ  ยืนโรงอยู่ ณ โรงช้างต้น พระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น) เป็นเวลา 34 ปี จึงล้มลงในปี พ.ศ. 2488

## อ้างอิง

หมวดหมู่:ช้างที่มีชื่อเสียง
6
หมวดหมู่:รัชกาลที่ 6
หมวดหมู่:จังหวัดพิจิตร
หมวดหมู่:พ.ศ. 2454
หมวดหมู่:พ.ศ. 2488
วิหารคด

[thumb|250px|วิหารคดที่[วัดสุทัศนเทพวรารามราชวรมหาวิหาร]]
**วิหารคด** หรือ **ระเบียงฉันนบถ** () ชาวคาทอลิกมักเรียกว่า **เขตพรต** มาจากภาษาละติน “claustrum” เป็นส่วนหนึ่งของสถาปัตยกรรม ของอาสนวิหาร อาราม และแอบบี มักจะเป็นระเบียงสี่ด้านรอบลานกลางด้านในของโบสถ์ เพื่อใช้เป็นทำงานหรือกิจการอื่น ๆ ทางศาสนา จะเป็นสถานที่ที่มีอากาศถ่ายเทได้เพราะเป็นสิ่งก่อสร้างที่กึ่งเปิด การที่โบสถ์มีระเบียงฉันนบถมักจะเป็นเครื่องหมายว่าเป็นอาราม หรือเคยเป็นอารามมาก่อน ระเบียงมักจะสร้างติดกับตัวอาสนวิหารทางด้านใต้เพราะเป็นด้านที่ได้รับแสงอาทิตย์มากกว่าจึงอุ่นกว่า 

ในยุคกลาง ระเบียงฉันนบถจะใช้เป็นที่ของการอธิษฐาน การเพ่งพินิจ เรียนหนังสือ คัดหนังสือ หรือกิจธุระอย่างอื่น เช่น ซักล้าง ดังเห็นได้จากระเบียงฉันนบถที่มหาวิหารกลอสเตอร์ที่มีรางน้ำยาว 
  
ระเบียงฉันนบถที่ยาวที่สุดในโลกอยู่ที่แชร์โตซาดีปาโดวาทางใต้ของประเทศอิตาลี ซึ่งมีเนี้อที่ทั้งหมด 12,000 ตารางเมตร

## อ้างอิง

## ข้อมูลเพิ่มเติม
* แผนผังมหาวิหาร
* สถาปัตยกรรมโรมาเนสก์
* วัดพระศรีรัตนศาสดาราม

## สมุดภาพ

ภาพ:Phrarabiengwatsuthat02.jpg|ระเบียงคดที่วัดสุทัศนเทพวรารามราชวรมหาวิหาร
ภาพ:Cahors cloitre.jpg|ระเบียงฉันนบถที่คาฮอร์ ประเทศฝรั่งเศส
ภาพ:Cloitre du Travail - Fortified monastery of Abbey Lérins-Cannes.jpg|ระเบียงฉันนบถขนาดย่อมที่อารามเลแร็ง (Abbey Lérins) ประเทศฝรั่งเศส
ภาพ:Garden of the Monastery Unser Lieben Frauen Magdeburg.jpg|ระเบียงฉันนบถสองชั้นที่อารามแม็กเดเบิร์ก (Monastery Unser Lieben Frauen Magdeburg) ประเทศเยอรมนี
ภาพ:Gloucester cathedral cloister 001.JPG|ภายในระเบียงฉันนบถที่มหาวิหารกลอสเตอร์ อังกฤษที่เห็นคูหาโต๊ะทำงานทางขวามือ
ภาพ:AlcobaçaCloister.jpg|ระเบียงฉันนบถที่อาราม  Alcobaça ประเทศโปรตุเกส


หมวดหมู่:สถาปัตยกรรมไทย
หมวดหมู่:สถาปัตยกรรมคริสต์ศาสนสถาน
หมวดหมู่:สถาปัตยกรรมพุทธศาสนสถาน
หมวดหมู่:องค์ประกอบของพุทธศาสนสถาน
หมวดหมู่:เสาราย
เพดานพัด

[thumb|right|180px|เพดานพัดในระเบียงคดที่[มหาวิหารกลอสเตอร์ อังกฤษทำจากหินที่พบในท้องถิ่นเดิมสร้างเมื่อ ค.ศ. 1608]] 
[thumb|right|180px|เพดานพัดที่[มหาวิหารบาธ อังกฤษทำจากหินที่พบในท้องถิ่นเดิมสร้างเมื่อ ค.ศ. 1608 และบูรณะเมื่อราว ค.ศ. 1860 ระหว่างสมัยวิคตอเรีย]] 

**เพดานพัด** () เป็นเพดานที่ใช้ในสถาปัตยกรรมกอธิคเพอร์เพ็นดิคิวลาร์ ซึ่งเป็นสมัยหนึ่งของสถาปัตยกรรมกอธิคอังกฤษซึ่งสันของเพดานแยกออกไปเป็นแฉกคล้ายรูปพัด ซึ่งเป็นสถาปัตยกรรมที่มีเฉพาะในอังกฤษ

เพดานพัดพบครั้งแรกเมื่อประมาณปี ค.ศ. 1351 ซึ่งจะเห็นได้จากทางเดินด้านใต้ของระเบียงคดที่มหาวิหารกลอสเตอร์ ที่สร้างโดยทอมัสแห่งเคมบริดจ์  (Thomas of Cambridge) ในคริสต์ศตวรรษที่ 14 สิ่งก่อสร้างนี้เป็นที่รู้จักกันว่าแอบบีกลอสเตอร์ (Abbey Church at Gloucester) งานที่แสดงลักษณะของเพดานพัดที่ดีที่สุดแห่งหนึ่งคือเพดานเหนือบันไดที่มหาวิหารออกซฟอร์ด และเพดานพัดที่ใหญ่ที่สุดในโลกอยู่ที่ชาเปลคิงส์คอลเลจที่ เคมบริดจ์

## ที่มา
การสร้างเพดานพัดเริ่มขึ้นที่มหาวิหารกลอสเตอร์เมื่อกลางคริสต์ศตวรรษที่ 14 ภายในทางเดินด้านตะวันออกของระเบียงคด ตัวอย่างอื่น ๆ ก็พบในเมืองกลอสเตอร์ซึ่งแสดงว่าช่างหินในบริเวณนี้มีบทบาทสำคัญในการสร้างเพดานแบบนี้

## ตัวอย่างงานเพดานพัด
* ชาเปลคิงส์คอลเลจที่ เคมบริดจ์ - คริสต์ศตวรรษที่ 16 เป็น เพดานพัดที่ใหญ่ที่สุดในโลก
* มหาวิหารปีเตอร์บะระห์ - คริสต์ศตวรรษที่ 16 ทางมุขด้านตะวันออกของหอแบบโรมาเนสก์
* แอบบีเวสต์มินสเตอร์ - Lady Chapel ค.ศ. 1503-ค.ศ. 1519
* แอบบีแชร์บอน  มณฑลดอร์เซ็ท
* มหาวิหารบาธ มณฑลซอมเมอร์เซ็ทราว ค.ศ. 1860

## อ้างอิง

## ดูเพิ่ม

* แผนผังมหาวิหาร 
* สถาปัตยกรรมกอธิค
* เพดานโค้ง

หมวดหมู่:สถาปัตยกรรมคริสต์ศาสนสถาน
หมวดหมู่:สถาปัตยกรรมกอทิก
หมวดหมู่:เพดาน
หมวดหมู่:สถาปัตยกรรมสมัยกลาง
อุปมานิทัศน์

[thumb|260px|right|''อุปมานิทัศน์ของดนตรี'' โดย[ฟีลิปปีโน ลิปปี “อุปมานิทัศน์ของดนตรี” เป็นหัวเรื่องที่นิยมกันในจิตรกรรมในยุคฟื้นฟูศิลปวิทยา เช่นการที่ลิบปีใช้ในภาพเขียนภาพนี้ซึ่งใช้ตำนานกรีกเป็นสัญลักษณ์]]
**อุปมานิทัศน์** () มาจากภาษากรีก “αλλος” หรือ “allos” ที่แปลว่า “อื่น” และคำว่า “αγορευειν” หรือ “agoreuein” ที่แปลว่า “การพูดในที่สาธารณะ” ซึ่งหมายถึงศิลปะที่ใช้สัญลักษณ์แทนความหมายโดยตรงในภาษาเขียน

อุปมานิทัศน์มิได้ใช้แต่ในงานวรรณกรรม แต่อาจจะใช้ทางจักษุศิลป์ซึ่งมักจะพบในจิตรกรรมหรือประติมากรรม หรือ การแสดงสัญลักษณ์ทางศิลปะอื่น ๆ

ความหมายทางภาษาศาสตร์จะกว้างกว่าที่ใช้กันโดยทั่วไป ความหมายของ “อุปมานิทัศน์” จะมีน้ำหนักกว่ามากกว่าการใช้  “อุปลักษณ์”  (metaphor) และเมื่อใช้ก็จะทำให้ผู้รับเกิดแรงบันดาลใจทางจินตนาการมากกว่า ขณะที่ “แนวเทียบ”  (analogy) จะคำนึงถึงเหตุผลและตรรกศาสตร์มากกว่า  เช่น “นิทานคติสอนใจ”  (parable) จะเป็น “แนวเทียบ” ที่มีคำสอนทางจริยธรรมเพียงหัวข้อเดียว

ความหมายของ “อุปมานิทัศน์” มักจะเป็นสัญลักษณ์แทนความหมายของหัวข้อที่กว้างกว่าการใช้ “แนวเทียบ”  ฉะนั้นในงาน “อุปมานิทัศน์” ชิ้นหนึ่งก็อาจจะมี “แนวเทียบ” หลายประเด็น จึงทำให้ตีความหมายกันไปได้หลายอย่าง ซึ่งบางครั้งก็อาจจะบิดเบือนไปจากความหมายที่ศิลปินตั้งใจเอาไว้  เช่นบางคนให้ความเห็นว่า “อุปมานิทัศน์” ของ “เดอะลอร์ดออฟเดอะริงส์” คือสงครามโลกเป็นต้น แต่วรรณกรรมชิ้นนี้เขียนก่อนที่สงครามโลกครั้งที่สอง จะเกิดขึ้น และถึงแม้ว่า เจ. อาร์. อาร์. โทลคีน ผู้ประพันธ์จะกล่าวไว้ในคำนำในฉบับพิมพ์อเมริกันว่า  “(หนังสือเล่มนี้) ไม่ใช่อุปมานิทัศน์หรือหัวข้อ....กระผมไม่ชอบอุปมานิทัศน์ไม่ว่าจะเป็นรูปแบบไหน ...”

## ตัวอย่างงานอุปมานิทัศน์
* นิทานอีสป
* “The Republic” โดย เพลโต (อุปมานิทัศน์เรื่องถ้ำ)
* “Phaedrus” โดย เพลโต (อุปมานิทัศน์เรื่องรถแข่ง)
* “ดีวีนากอมเมเดีย” โดย ดันเต อาลีกีเอรี 
* “The Crucible” โดย อาเทอร์ มิลเลอร์

## อ้างอิง

## ดูเพิ่ม
* สัญลักษณ์
* นิทานคติสอนใจ
* จิตรกรรม
* ประติมากรรม
* เดอะลอร์ดออฟเดอะริงส์ 
* ซี. เอส. ลิวอิส
ฟรังซิสแห่งอัสซีซี

**นักบุญฟรังซิสแห่งอัสซีซี** () มีนามเดิมว่า **ฟรันเชสโก ดี ปีเอโตร ดี แบร์นาร์โดเน** เป็นไฟรเออร์และนักเทศน์ในนิกายโรมันคาทอลิกชาวอิตาลี ผู้ก่อตั้งคณะฟรันซิสกัน คณะกลาริส และคณะชั้นสามของนักบุญฟรังซิส แม้นักบุญฟรังซิสจะไม่ใช่บาทหลวง แต่ถือเป็นศาสนบุคคลที่ไดัรับการเคารพนับถือมากที่สุดคนหนึ่งในประวัติศาสตร์

ในวันที่ 16 กรกฎาคม ค.ศ. 1228 ภราดาฟรันเชสโกได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 และได้รับยกย่องเป็นนักบุญองค์อุปถัมภ์สัตว์ สิ่งแวดล้อม พาณิชย์ และประเทศอิตาลี นิกายโรมันคาทอลิกและแองกลิคันจึงมีพิธีอวยพรแก่สัตว์ทั้งหลายในวันฉลองนักบุญฟรังซิสซึ่งตรงกับวันที่ 4 ตุลาคมของทุกปี

## อ้างอิง

## ดูเพิ่ม
* คณะฟรันซิสกัน
* อัสซีซี
* มหาวิหารนักบุญฟรังซิสแห่งอัสซีซี
* สติกมาตา

หมวดหมู่:นักบุญในคริสต์ศตวรรษที่ 12
หมวดหมู่:บุคคลที่เกิดในคริสต์ทศวรรษ 1180
หมวดหมู่:นักบุญชาวอิตาลี
หมวดหมู่:นักบุญในคริสต์ศตวรรษที่ 13
หมวดหมู่:นักบุญคณะฟรันซิสกัน
หมวดหมู่:นักบวชในศาสนาคริสต์ชาวอิตาลี
หมวดหมู่:พันธบริกร
หมวดหมู่:ผู้ก่อตั้งคณะนักบวชคาทอลิก
หมวดหมู่:สติกมาติก
หมวดหมู่:บุคคลจากอัสซีซี
นิทานคติสอนใจ

[thumb|250px|การกลับมาของลูก จากภาพ  โดย[แร็มบรันต์]]
**นิทานคติสอนใจ** () หมายถึงวรรณกรรมหรือโคลงกลอนสั้น ๆ ที่แฝงคำสอนหรือบทเรียนทางจริยธรรมหรือทางศาสนา นิทานคติสอนใจต่างจากนิทานอุทาหรณ์ตรงที่นิทานอุทาหรณ์จะใช้สัตว์ ต้นไม้ สิ่งของ หรือธรรมชาติเป็นองค์ประกอบของเรื่อง ในขณะที่องค์ประกอบของนิทานคติสอนใจจะเป็นมนุษย์ 

นักวิชาการทางพันธสัญญาใหม่จะใช้คำว่านิทานคติสอนใจเฉพาะนิทานที่เกี่ยวกับพระเยซูเท่านั้น ซึ่งตามความหมายจริง ๆ ของคำนี้จะกว้างกว่านั้น

คำว่า  มาจากภาษากรีก  ซึ่งเป็นคำที่นักวาทศาสตร์ชาวกรึกใช้ในการบรรยายการใช้เรื่องที่แต่งขึ้นมาสั้น ๆ เพี่อเป็นตัวอย่าง ต่อมาความหมายก็เปลี่ยนไปเป็นการเล่าเรื่องที่แฝงคำสอนทางจริยธรรม

ตัวอย่างนิทานคติสอนใจที่เป็นที่รู้จักกันก็ได้แก่ตำนานของพระเยซูเรื่อง ''นิทานคติสอนใจเรื่องลูกคนโปรด'' (Parable of the Prodigal Son) เป็นต้น

## อ้างอิง

## ดูเพิ่ม
* นิทานอุทาหรณ์
* อุปมานิทัศน์


หมวดหมู่:ปรัชญา
หมวดหมู่:คำศัพท์และเทคนิคทางวรรณกรรม
หมวดหมู่:ตำนาน
หมวดหมู่:ศาสนาคริสต์
ประหยัด ไพทีกุล

**ประหยัด ไพทีกุล** (6 พฤษภาคม พ.ศ. 2455---24 ตุลาคม พ.ศ. 2530) เป็นผู้ก่อตั้งโรงเรียนชลประทานวิทยา อดีตหัวหน้าแผนกอาณาบาลกรมชลประทาน เกิดเมื่อวันที่ 6 พฤษภาคม พ.ศ. 2455 ที่ตำบลดุสิต เขตดุสิต กรุงเทพมหานคร เป็นบุตรชายคนโตของนายประยูร ไพทีกุล และนางเฮียง ไพทีกุล มีน้องชาย 2 คน คือ นายประสิทธิ์ ไพทีกุล และนายประยงค์ ไพทีกุล สำหรับชีวิตสมรส อาจารย์ประหยัด ไพทีกุล ได้สมรสกับนางแถบ ศรีตะปันย์ ที่จังหวัดนครนายก มีบุตรธิดาด้วยกัน 3 คน คือ 
# พล.ร.อ.วิศาล ไพทีกุล รับราชการกองทัพเรือ 
# นางกัลยา ปัญญาชีวะ รับราชการกรมชลประทาน 
# นายยรรยง ไพทีกุล รับราชการสำนักงานปฏิรูปที่ดินเพื่อการเกษตรการศึกษา 

ในวันที่ 24 ตุลาคม พ.ศ. 2530 อาจารย์ประหยัด ไพทีกุล ได้จากไปด้วยอาการสงบ ในขณะมีอายุได้ 75 ปี 

## การศึกษา
ในวัยเด็กได้เข้าเรียนที่โรงเรียนมัธยมโสมนัสวิหาร สอบได้ชั้นมัธยมปีที่ 3 ต่อมาภิกษุเขมรสี (ขณะที่ยังเป็นถวัลย์ ชาติอาษา) ได้ชักชวนให้ไปศึกษาต่อที่โรงเรียนเซนต์คาเบรียล 2 ปี และโรงเรียนอัสสัมชัญ 1 ปี ต่อมาเมื่อได้จัดตั้งโรงเรียนและเป็นครู ที่โรงเรียนนายกวัฒนากร สอบชุดครู พ.ม.ได้ ต่อมาศึกษาวิชากฎหมายที่มหาวิทยาลัยธรรมศาสตร์และการเมืองจนสำเร็จเป็นธรรมศาสตร์บัณฑิต  เมื่อปี พ.ศ. 2495 นอกจากนั้นยังศึกษาภาษาอังกฤษด้วยตัวเองจนแตกฉานทั้งการพูด และการเขียนในระหว่างที่อุปสมบทอยู่ที่วัดมหาธาตุสอบได้เปรียญธรรม 3 ประโยค จึงมีความรู้ด้านภาษาไทยและภาษาบาลี 

## หน้าที่การทำงาน
* พ.ศ. 2477 ร่วมก่อตั้งโรงเรียนนายกวัฒนากร ในขณะครองเพศบรรพชิต 
* พ.ศ. 2485 รับราชการครูโรงเรียนประจำจังหวัดนครนายก 
* พ.ศ. 2486 รับราชการครูโรงเรียนประจำจังหวัดปราจีนบุรี 
* พ.ศ. 2492-2491 รับราชการครูโรงเรียนประจำจังหวัดนครนายก 
* พ.ศ. 2492-2495 รับราชการครูโรงเรียนนายกวัฒนากร และช่วยดำเนินการและวางระเบียบการบริหารให้กับมหาจุฬาลงกรณ์ราชวิทยาลัย 
* พ.ศ. 2496 โอนมารับราชการที่กรมชลประทาน 
* พ.ศ. 2498 หัวหน้าแผนกอาณาบาล และเริ่มดำเนินการก่อตั้งโรงเรียนชลประทานวิทยา 
* พ.ศ. 2501 ดำรงตำแหน่งเป็นผู้จัดการโรงเรียนชลประทานวิทยา 
* พ.ศ. 2502 ดำรงตำแหน่งเป็นอาจารย์ใหญ่โรงเรียนชลประทานวิทยาอีกตำแหน่ง 
* พ.ศ. 2504 หัวหน้าแผนกอาณาบาลชั้นเอก 
* พ.ศ. 2515 เกษียณอายุราชการ 
          
นอกจากหน้าที่การงานดังกล่าวแล้ว อาจารย์ประหยัด ไพทีกุล ยังมีหน้าที่การงานพิเศษคือ ระหว่างวันที่ 20 กันยายน พ.ศ. 2488 ถึงวันที่ 27 มิถุนายน พ.ศ. 2489 ในขณะเป็นครูอยู่ที่จังหวัดนครนายก โดยให้ทำหน้าที่เป็นล่ามทำการติดต่อประสานงานระหว่าง คณะกรรมการจังหวัดปราจีนบุรี คณะกรรมการอำเภอนครนายก กับนายทหารฝ่ายสหประชาชาติ และทำหน้าที่แปลเอกสารทางราชการซึ่งเป็นภาษาต่างประเทศ 

## การพัฒนาการศึกษา
ด้านการพัฒนาการศึกษา อาจารย์ประหยัด ไพทีกุล ได้มีโอกาสไปศึกษาดูงานในประเทศต่างๆ เพื่อนำเอาสิ่งที่ได้ไปดูงาน มาปรับปรุงโรงเรียนชลประทานวิทยา อาทิเช่น พ.ศ. 2509 กรมชลประทานส่งไปดูงานการศึกษาในประเทศภาคพื้นยุโรป 9 ประเทศ ได้แก่ ประเทศกรีซ อิตาลี สเปน สวิสเซอร์แลนด์ ออสเตรีย เยอรมันตะวันตก ฝรั่งเศส อังกฤษ และเดนมาร์ก และได้เดินทางไปศึกษาดูงานที่ประเทศพม่า และอินเดีย 

* พ.ศ. 2513 ดูงานกิจการโรงเรียน ณ ประเทศสาธารณรัฐประชาชนจีน เกาหลี และญี่ปุ่น 
* พ.ศ. 2517 ดูงานประเทศมาเลเซีย สิงคโปร์ เนปาล และอินเดีย 

## เครื่องราชอิสริยาภรณ์

## อ้างอิง

* http://www.cpw.ac.th/IT/cpw06.htm 

## ดูเพิ่ม
* โรงเรียนชลประทานวิทยา
* หม่อมหลวงชูชาติ กำภู

หมวดหมู่:บุคคลจากกรุงเทพมหานคร
ทางพิเศษสาย S1

**ทางพิเศษสาย S1** หรือ **ทางด่วนขั้นที่ 3 สายใต้ ตอน S1 ** เป็นเส้นทางของการทางพิเศษแห่งประเทศไทย เป็นทางพิเศษยกระดับขนาด 6 ช่องจราจร มีจุดเริ่มต้นจากปลายทางพิเศษฉลองรัช ยกระดับบนทางพิเศษเฉลิมมหานครเดิม (ราบโรงกลั่น) เชื่อมต่อกับทางพิเศษบูรพาวิถี ที่ด่านเก็บค่าผ่านทางพิเศษบางนา กิโลเมตรที่ 6 ระยะทาง 4.7 กิโลเมตร รู้จักในนาม ทางพิเศษสายบางนา-อาจณรงค์ ก่อสร้างแล้วเสร็จและเปิดใช้งานเมื่อวันที่ 15 มิถุนายน พ.ศ. 2548 ซึ่งมีพิธีเปิดบริเวณ ด่านบางนา กม.6 ขาเข้า ของทางพิเศษบูรพาวิถี โดย พ.ต.ท.ทักษิณ ชินวัตร นายกรัฐมนตรีในขณะนั้นเป็นประธานในพิธี มีด่านเก็บค่าผ่านทางพิเศษจำนวน 1 ด่านคือ ด่านบางจาก ซึ่งเป็นด่านของทางพิเศษเฉลิมมหานคร

## อ้างอิง

* การทางพิเศษแห่งประเทศไทย

หมวดหมู่:ทางพิเศษในกรุงเทพมหานคร
มิกซี

**มิกซี** (; ) เป็นบริการเครือข่ายสังคมออนไลน์สัญชาติญี่ปุ่น ได้ก่อตั้งขึ้นในปี พ.ศ. 2542 และมีบริษัท มิกซีเป็นเจ้าของ () ในเดือน กันยายน ปี พ.ศ. 2542 มิกซีมียอดผู้ใช้ประจำรายเดือนประมาณ 14 ล้านคน โดยมียอดผู้ใช้บนสมาร์ตโฟนประมาณ 8.6 ล้านคน บริษัท มิกซี ได้ก่อตั้งขึ้นโดย เคนจิ คาซาฮาระ ในปี พ.ศ. 2542 ซึ่งเป็นบริษัทจำกัดและได้กลายเป็นบริษัทมหาชนในปี พ.ศ. 2543 และได้เปลี่ยนชื่อจาก บริษัท อี-เมอร์คิวรี เป็น บริษัท มิกซี ในเดือน กุมภาพันธ์ ปี พ.ศ. 2549 เพื่อทำให้ชื่อเหมือนบริการเครือข่ายสังคมของบริษัท มีสำนักงานใหญ่อยู่ที่ ชิบูยา, โตเกียว

มิกซีเริ่มให้บริการเมื่อเดือนกุมภาพันธ์ พ.ศ. 2547 คำว่ามิกซี (Mixi) มาจากคำว่า "Mix" ที่แปลว่า "ผสม" และ "I" ที่แปลว่า"ฉัน" มิกซีหมายถึงการที่ผู้ใช้สามารถรวมตัวกันผ่านเว็บไซต์นี้ได้ ผู้ที่จะสมัครใช้บริการมิกซีจะต้องได้รับการเชิญจากผู้ที่เป็นสมาชิกมิกซีอยู่แล้วเท่านั้น และจะต้องมีอายุมากกว่า 18 ปีขึ้นไป และที่สำคัญผู้ต้องการสมัครต้องมี Keitaidenwa (เมล์มือถือ) ที่จดทะเบียนที่ญี่ปุ่นเท่านั้น เนื่องจากต้องมีการยืนยันการสมัครทางเมล์มือถือ กิจกรรมในเว็บไซต์ได้แก่การรับส่งข้อความ เขียนบันทึก อ่านและตอบบันทึกของคนอื่น จัดตั้งและร่วมกลุ่มต่าง ๆ และเชิญชวนคนอื่น ๆ เข้ามาใช้เว็บ มิกซีต่างจากเว็บไซต์เครือข่ายสังคมอื่น ๆ เช่น มายสเปซ ตรงที่ไม่สามารถจัดเรียงองค์ประกอบต่าง ๆ ในหน้าเว็บได้ อย่างไรก็ตาม ผู้ใช้สามารถให้คะแนนและวิจารณ์หนังสือ เพลง ภาพยนตร์ เกม อุปกรณ์อิเล็กทรอนิกส์ และสิ่งของต่าง ๆ ได้ นอกจากนี้ ผู้ใช้ยังสามารถดูรายชื่อผู้ที่เข้ามาชมเว็บของตนได้

บริษัท มิกซีได้สร้างเกมมือถือที่โด่งดังไปทั่วประเทศญี่ปุ่นที่มีชื่อว่า มอนสเตอร์สไตรก์

## แหล่งข้อมูลอื่น
* เว็บไซต์อย่างเป็นทางการ 

## อ้างอิง

หมวดหมู่:ชุมชนเสมือน
หมวดหมู่:เว็บไซต์
หมวดหมู่:บริการเครือข่ายสังคม
หมวดหมู่:บริษัทจดทะเบียนในตลาดหลักทรัพย์โตเกียว
สมเด็จพระสังฆราชเจ้า

**สมเด็จพระสังฆราชเจ้า** เป็นพระอิสริยยศ ของเจ้านายชั้นพระอนุวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ทรงฉัตรตาดเหลือง 5 ชั้น ซึ่งพระอนุวงศ์ที่ดำรงพระอิสริยยศดังกล่าวพระองค์แรก คือ
* พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า (ต่อมาสถาปนาพระอัฐิเป็นสมเด็จพระมหาสมณเจ้า กรมพระชินวรวิสุทธิเทวารยวงศ์ ในปี พ.ศ. 2568)

ในวันที่ 20 ธันวาคม พ.ศ. 2499 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สถาปนาสมเด็จพระสังฆราช ขึ้นเป็นสมเด็จพระสังฆราชเจ้า นับเป็นครั้งแรกในประวัติศาสตร์ ที่มีการสถาปนาสมเด็จพระสังฆราชที่มาจากสามัญชนขึ้นทรงกรม ได้แก่
* สมเด็จพระสังฆราชเจ้า กรมหลวงวชิรญาณวงศ์

นอกจากนี้ ในการพระราชพิธีเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม พ.ศ. 2562 มีพระบรมราชโองการโปรดเกล้าฯ ให้สถาปนาพระอัฐิสมเด็จพระสังฆราช ขึ้นเป็นสมเด็จพระสังฆราชเจ้าอีก 2 พระองค์ โดยเป็นครั้งแรกที่ทรงสถาปนาสมเด็จพระสังฆราชนอกราชสกุลขึ้นทรงกรม ได้แก่ 
* สมเด็จพระสังฆราชเจ้า กรมหลวงชินวราลงกรณ
* สมเด็จพระสังฆราชเจ้า กรมหลวงวชิรญาณสังวร

## อ้างอิง
ญาณิน วิสมิตะนันทน์

**ญาณิน วิสมิตะนันทน์** (เกิด 31 มีนาคม พ.ศ. 2527)  เป็นนักแสดงหญิง ที่ได้รับการสนับสนุนจาก ปรัชญา ปิ่นแก้ว, พันนา ฤทธิไกร และสมศักดิ์ เตชะรัตนประเสริฐ ให้เป็นนางเอกภาพยนตร์แอ็คชั่นของสหมงคลฟิล์ม ที่ใช้ทุนสร้างถึง 120 ล้านบาท

## ประวัติ
ญาณินเกิดเมื่อวันที่ 31 มีนาคม พ.ศ. 2527 เป็นบุตรของมารดาชื่อประสิตา วิสมิตะนันทน์ ส่วนบิดาชื่อ ภาวดล บริรักษ์ ซึ่งทำธุรกิจสังกะสีส่งออก และเสียชีวิตด้วยโรคมะเร็งเมื่อญาณินอายุได้ 17 ปี เธอมีพี่ชายที่อายุห่างกับเธอห้าปี ชื่อ นันทพงษ์ วิสมิตะนันทน์ (ชื่อเล่น จี๊ด)  ชื่อเล่น จีจ้า (เป็นภาษาตากาล็อก แปลว่าไวโอลิน)

ญาณิน มีเชื้อสายไทย, อังกฤษ และพม่า เธอสำเร็จการศึกษาชั้นประถมศึกษาที่โรงเรียนลาซาล, ชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ ชอบเล่นกีฬามาตั้งแต่เด็ก โดยมารดาให้เรียนบัลเลต์มาตั้งแต่เล็ก และเป็นนักกีฬาเทควันโดของโรงเรียน จนได้สายดำ ตั้งแต่อายุเพียง 13 ปี ชนะการแข่งขันแชมป์เทควันโดแห่งประเทศไทย จัดโดยกรมพลศึกษา และได้รับการแนะนำให้รู้จักกับพันนา ฤทธิไกร ซึ่งชักชวนให้เข้ามาแสดงภาพยนตร์ เรื่องเกิดมาลุย และได้รับการสนับสนุนให้มารับบทนำในภาพยนตร์เรื่อง ช็อคโกแลต แทน  โดยต้องใช้เวลาเตรียมตัวนานถึง 4 ปี ตั้งแต่ พ.ศ. 2547 ต้องเรียนมวยไทยโบราณ ยิมนาสติก ศิลปะการต่อสู้ และใช้เวลาถ่ายทำ 2 ปี

จีจ้า ญาณิน สำเร็จการศึกษาคณะนิเทศศาสตร์ มหาวิทยาลัยเกษมบัณฑิต สาขาภาพยนตร์

## ชีวิตส่วนตัว
ญาณิน คบหากับเอเดรียน โรเบิร์ต เบาว์เด้น น้องชายของพาเมล่า เบาว์เด้น นักร้องหญิงชาวไทย ซึ่งญาณินและเอเดรียนได้พบรักกันในกองถ่ายภาพยนตร์เรื่องต้มยำกุ้ง 2 เนื่องจากฝ่ายชายทำงานเป็นผู้ช่วยผู้กำกับในเรื่อง ก่อนตัดสินใจแต่งงานโดยที่ครอบครัวทั้งสองฝ่ายต่างรับรู้ และเธอได้ตั้งครรภ์โดยได้แจ้งกับปรัชญา ปิ่นแก้ว ตั้งแต่เดือนพฤษภาคม ก่อนที่จะตกเป็นข่าวในอีก 5 เดือนต่อมา ส่วนเหตุผลที่ไม่บอก เป็นเพราะกลัวจะกระทบกับผลงาน และเกรงว่าทีมงานจะไม่ให้เล่นฉากต่อสู้ซึ่งเป็นฉากสำคัญของเรื่อง

เธอให้กำเนิดบุตรชายเมื่อวันที่ 22 มกราคม พ.ศ. 2556 และตั้งชื่อว่า เจย์เดน เบาว์เด้น วิสมิตะนันทน์หลังจากนั้นเมื่อเดือนธันวาคม ปี 2560 จีจ้าได้ออกมาให้สัมภาษณ์ว่าได้แยกทางกับสามีมาปีกว่าแล้ว

## ผลงาน
### ภาพยนตร์

### ละครโทรทัศน์

### ซิทคอม

## ความสามารถด้านเทควันโด
; ความสามารถพิเศษทางด้านกีฬาเทควันโด
* พ.ศ. 2538 เริ่มฝึกกีฬาเทควันโด
* พ.ศ. 2540 ได้สายดำดั้ง 1 กีฬาเทควันโด
* พ.ศ. 2542 ได้สายดำดั้ง 2 กีฬาเทควันโด
* พ.ศ. 2546 ได้สายดำดั้ง 3 กีฬาเทควันโด
; การแข่งขัน
* พ.ศ. 2539 เข้าร่วมการแข่งขันกีฬาเทควันโดเยาวชนกรุงเทพฯ ได้เหรียญทอง
* พ.ศ. 2540 เข้าร่วมการแข่งขันกีฬาเทควันโดกรมพลศึกษา
* พ.ศ. 2542 ได้รับรางวัลชนะเลิศเป็นมิสเทควันโดคนแรกของประเทศไทย
* พ.ศ. 2553 ได้รับรางวัลสตั๊นต์หญิงยอดเยี่ยม จากการประกาศผลรางวัลสตันท์แมนยอดเยี่ยม ครั้งที่ 1

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาพัฒนาการ
หมวดหมู่:นักมวยไทยหญิง
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:ชาวไทยเชื้อสายพม่า
หมวดหมู่:นักมวยไทยหญิงชาวไทย
หมวดหมู่:บุคคลจากโรงเรียนลาซาล
หมวดหมู่:สตันต์แมนชาวไทย
หมวดหมู่:บุคคลจากคณะนิเทศศาสตร์ มหาวิทยาลัยเกษมบัณฑิต
หมวดหมู่:ชาวไทยเชื้อสายอังกฤษ
หมวดหมู่:นักเทควันโดหญิงชาวไทย
หมวดหมู่:นักกีฬาจากกรุงเทพมหานคร
บัดกรี

thumb|การบัดกรี

**บัดกรี** () คือการเชื่อมโลหะเข้าด้วยกันโดยการใช้โลหะที่มีจุดหลอมเหลวต่ำ (เช่นตะกั่วผสมกับโลหะอื่น) โดยให้ความร้อนที่ 180 ถึง 190 เซลเซียส (360 ถึง 370 ฟาเรนไฮต์) ด้วยหัวแร้ง นิยมใช้ในการเชื่อมอุปกรณ์อิเล็กทรอนิกส์

ลวดบัดกรีมักจะทำมาจากตะกั่วและตะกั่วในมีส่วนผสมของโลหะระหว่าง 5% - 70% โดยปริมาณของดีบุกจะมีผลต่อแรงดึงและแรงเชียร์ของบัดกรี ลวดบัดกรีที่มีขายในท้องตลาดคือ 60/40 Sn/Pb และ 63/37 Sn/Pb

หมวดหมู่:กระบวนการผลิต
เซาท์ไซด์ (วงดนตรี)

**เซาท์ไซด์ ** () เป็นคู่ดูโอแนวฮิปฮอป ศิลปินแรกของค่ายไทยเทเนี่ยม เอ็นเตอร์เทนเมนต์ ซึ่งบริหารงานโดยวงไทยเทเนี่ยม ประกอบด้วยสมาชิก 2 คนคือ 2P (ทูพี) พิทวัส พฤกษกิจ เจ้าของตำแหน่ง MC แชมป์ประเทศไทย 2 ปีซ้อน จากงานประกวด Soda singha battle of the year 2006 , 2007 และ Freddy V (เฟรดดี้ วี) เฟเดริโก วาสซานโล MC ลูกครึ่ง อิตาเลียน-ไทย เจ้าของตำแหน่ง Cleo Adventure guy จากเวทีประกวดหนุ่ม Cleo 2007 ทั้งคู่มาจากจังหวัดภูเก็ต ซึ่งอยู่ทางภาคใต้ของประเทศไทย จึงนำมาเป็นชื่อวง โดยเซาท์ไซด์เคยทำเพลงขายแผ่นตามงานแฟตเฟสติวัล ก่อนที่จะขึ้นมาอยู่บนดินและเซ็นสัญญากับค่ายไทยเทเนี่ยม เอ็นเตอร์เทนเมนต์

โดยเริ่มแรก มีสมาชิกอยู่ด้วยกัน 10 คนคือ ทูพี หรือ Twopee (โต้ง), Freddy V (เฟรดดี้), I.G. (อิ้ก), D.J.Tob (ดีเจต๊อบ) และ DKY1 หรือบังซื้ด โดยปัจจุบันได้ยุบวงแล้วเนื่องจาก เฟรดดี้ วี ไปทำร้านอาหารช่วยงานที่บ้าน แต่ทูพีเเละ IG เเละ DJ.Tobยังคงสังสรรค์ผลงานเพลงมาให้ฟังกันอยู่ตลอด แม้จะเงียบหายไปสักพักนึง 

หลังช่วงปี พ.ศ. 2558 เพลงฮิปฮอปใต้ดินกำลังเริ่มกลับมาเป็นกระแสอีกครั้ง และในปลายปี พ.ศ. 2560 ในขณะที่เพลงฮิปฮอปกำลังรุกฆาตตลาดเพลงในไทย ทูพีได้รับเลือกเป็นโค้ชรายการเดอะแร็ปเปอร์ ซึ่งออกอากาศในต้นปี พ.ศ. 2561 ทำให้กระแสความนิยมในทูพีและเพลงฮิปฮอปเพิ่มมากขึ้น จนถือได้ว่าเป็นปีทองของทูพีเลยก็ว่าได้ 

โดยปัจจุบันในปี พ.ศ. 2561 ทูพีมีซิงเกิ้ลแรก "เอาละเว้ย" ในอัลบั้มเดี่ยวอัลบั้มแรกของทูพี และออกทัวร์คอนเสิร์ตทั่วประเทศ โดยดึงตัวเพื่อนคือ IG, DJ.Tob และ Ironboy จากเด็กสะแว็ก ผู้ชนะในรายการเดอะแร็ปเปอร์ ภายใต้การดูแลของทูพี มาร่วมทัวร์คอนเสิร์ตด้วยตลอด

## อ้างอิง
* ไทยเทเนี่ยม ลุยแดนใต้ ค้นหาทายาท ประกาศปั้น 2 หนุ่มคู่ฮอต "Southside" 

## แหล่งข้อมูลอื่น
* ข้อมูลเซาท์ไซด์ในเว็บไซต์ fupm.biz 

ซเซาท์ไซด์
สมาคมบริษัทจัดการลงทุน

**สมาคมบริษัทจัดการลงทุน** เป็นองค์กรที่จัดตั้งขึ้นโดยการรวมตัวของกลุ่มธุรกิจด้านการจัดการการลงทุนในตลาดหลักทรัพย์แห่งประเทศไทย ทำหน้าที่ดูแลสมาชิกของสมาคมในด้านต่าง ๆ เช่น จรรณยาบรรณในการดำเนินธุรกิจ

## ประวัติ
ในช่วงปลายปี พ.ศ. 2536 บริษัทหลักทรัพย์ซึ่งได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนรวม 8 บริษัท ได้ร่วมกับบริษัทหลักทรัพย์ และบริษัทเงินทุนหลักทรัพย์จำนวน 7 บริษัท จัดตั้ง "สมาคมบริษัทจัดการลงทุน" ขึ้นและมีชื่อเป็นภาษาอังกฤษว่า "Association of Investment Management Companies" (AIMC) ซึ่งสมาคมบริษัทจัดการลงทุนได้จดทะเบียนและได้รับ ใบอนุญาตเป็นสมาคมที่เกี่ยวเนื่องกับธุรกิจหลักทรัพย์ประเภทการจัดการลงทุน จากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 10 พฤษภาคม พ.ศ. 2537 สมาคมบริษัทจัดการลงทุนเป็นองค์กรที่ไม่แสวงหากำไร โดยได้รับการสนับสนุนค่าใช้จ่าย จากบริษัทสมาชิกซึ่งเป็นบริษัทหลักทรัพย์ ที่ได้รับใบอนุญาตให้ประกอบธุรกิจจัดการลงทุน
 
ปัจจุบัน สมาคมบริษัทจัดการลงทุนประกอบด้วยบริษัทสมาชิก 3 กลุ่มธุรกิจ คือ กลุ่มธุรกิจกองทุนรวม กลุ่มธุรกิจกองทุน ส่วนบุคคล และกลุ่มธุรกิจกองทุนสำรองเลี้ยงชีพ โดยแต่ละกลุ่มธุรกิจจะมีคณะกรรมการกลุ่มธุรกิจ ทำหน้าที่บริการกิจการของกลุ่มธุรกิจ ให้เป็นไปตามวัตถุประสงค์ของกลุ่มธุรกิจ และดูแลบริษัทสมาชิกในแต่ละกลุ่มธุรกิจ ให้มีจรรยาบรรณในการประกอบธุรกิจ นอกจากนั้น คณะกรรมการแต่ละกลุ่มธุรกิจจะเลือกตั้งผู้แทนจากคณะกรรมการ กลุ่มธุรกิจเข้าดำรงตำแหน่งกรรมการ ในคณะกรรมการของสมาคมบริษัทจัดการลงทุน เพื่อบริหารกิจการโดยรวม ของสมาคมบริษัทจัดการลงทุนด้วย

## อ้างอิง
* ตลาดหลักทรัพย์แห่งประเทศไทย
* กองทุนรวม
* สำนักงานคณะกรรมการกำกับหลักทรัพย์และตลาดหลักทรัพย์

## แหล่งข้อมูลอื่น
* กองทุนใหม่  กองทุนรวมที่เปิดใหม่ กองทุน IPO
* ข่าวกองทุนรวม 

บริษัทจัดการลงุทน
หมวดหมู่:การลงทุน